Document ID: 31985R2589

Komisijas Regula (EEK) Nr. 2589/85
(1985. gada 13. septembris),
ar kuru groza Regulu (EEK) Nr. 2264/69 par tā atbalsta atlīdzināšanas pieteikumiem, ko dalībvalstis piešķīrušas augļu un dārzeņu ražotāju organizācijām
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1332/84 [2],
ņemot vērā Padomes 1969. gada 11. marta Regulu (EEK) Nr. 449/69 par tāda atbalsta atlīdzināšanu, ko dalībvalstis piešķīrušas augļu un dārzeņu ražotāju organizācijām [3], un jo īpaši tās 7. panta 3. punktu,
tā kā ar Padomes Regulu (EEK) Nr. 3284/83 [4] mainīja kārtību, saskaņā ar kuru piešķir atbalstu augļu un dārzeņu ražotāju organizācijām;
tā kā tāpēc Komisijas Regulā (EEK) Nr. 850/80 [5] minētās veidlapas būtu jāpielāgo jaunajiem noteikumiem;
tā kā šajā regulā paredzētie pasākumi ir saskaņā ar Eiropas Lauksaimniecības virzības un garantiju fonda (ELVGF) komitejas atzinumu,
IR PIEŅĒMUSI ŠO REGULU.
Vienīgais pants
Ar šo Komisijas Regulas (EEK) Nr. 2264/69 [6] I un II pielikumu aizstāj ar šīs regulas I un II pielikumu.
Šī regula uzliek saistības kopumā un ir tieši piemērojama visās dalībvalstīs.
Briselē, 1985. gada 13. septembrī

Labels: 15
17
19
6